CELEX: 62015CA0085
Language: sl
Date: 2017-09-21 00:00:00
Title: Zadeva C-85/15 P: Sodba Sodišča (deveti senat) z dne 21. septembra 2017 – Feralpi Holding SpA/Evropska komisija (Pritožba — Omejevalni sporazumi — Italijanski proizvajalci jekla za armiranje betona — Določanje cen ter omejevanje in nadziranje proizvodnje in prodaje — Kršitev člena 65 PJ — Razglasitev ničnosti prvotne odločbe s strani Splošnega sodišča Evropske unije — Ponovno sprejeta odločba na podlagi Uredbe (ES) št. 1/2003 — Neizdaja novega obvestila o ugotovitvah o možnih kršitvah — Neobstoj zaslišanja po razglasitvi ničnosti prvotne odločbe — Roki v postopku pred Splošnim sodiščem)

20.11.2017   
            
            
               SL
            
            
               Uradni list Evropske unije
            
            
               C 392/2
            
         Sodba Sodišča (deveti senat) z dne 21. septembra 2017 – Feralpi Holding SpA/Evropska komisija
   (Zadeva C-85/15 P) (1)
   
   ((Pritožba - Omejevalni sporazumi - Italijanski proizvajalci jekla za armiranje betona - Določanje cen ter omejevanje in nadziranje proizvodnje in prodaje - Kršitev člena 65 PJ - Razglasitev ničnosti prvotne odločbe s strani Splošnega sodišča Evropske unije - Ponovno sprejeta odločba na podlagi Uredbe (ES) št. 1/2003 - Neizdaja novega obvestila o ugotovitvah o možnih kršitvah - Neobstoj zaslišanja po razglasitvi ničnosti prvotne odločbe - Roki v postopku pred Splošnim sodiščem))
   (2017/C 392/02)
   Jezik postopka: italijanščina
   
      Stranki
   
   
      Pritožnica: Feralpi Holding SpA (zastopnika: G. M. Roberti in I. Perego, odvetnika)
   
      Druga stranka v postopku: Evropska komisija (zastopniki: L Malferrari in P. Rossi, agenta, skupaj z M. Morettom, odvetnikom)
   
      Izrek
   
   
               1.
            
            
               Sodba Splošnega sodišča Evropske unije z dne 9. decembra 2014, Feralpi/Komisija (T 70/10, neobjavljena, EU:T:2014:1031), se razveljavi.
            
         
               2.
            
            
               Odločba Komisije C(2009) 7492 final z dne 30. septembra 2009 v zvezi s postopkom na podlagi člena 65 PJ (COMP/37.956 – Jeklo za armiranje betona, ponovno sprejetje), v različici po spremembi s Sklepom Komisije C(2009) 9912 final z dne 8. decembra 2009, se razglasi za nično v delu, v katerem se nanaša na družbo Feralpi Holding SpA.
            
         
               3.
            
            
               Evropska komisija nosi svoje stroške in plača stroške, ki jih je priglasila družba Feralpi Holding SpA iz naslova postopka na prvi stopnji in postopka s to pritožbo.
            
         
      (1)  UL C 146, 4.5.2015.